กิลกาล

กิลกาล (;  Gilgāl;  หรือ , Dōdekalithōn) เป็นชื่อของสถานที่หนึ่งหรือหลายสถานที่ในคัมภีร์ฮีบรู กิลกาลถูกกล่าวถึง 39 ครั้งโดยเฉพาะในหนังสือโยชูวาในฐานะสถานที่ที่ชาวอิสราเอลตั้งค่ายหลังข้ามแม่น้ำจอร์แดน (โยชูวา 4:19 – 5:12) คำว่ากิลกาลในภาษาฮีบรูน่าจะหมายถึง "วงของหมู่ศิลา"Kotter, Wade R. (1990). "Gilgal (Place)". In David Noel Freedman, ed., Anchor Yale Bible Dictionary. Volume 2, p. 1022-1024. ชื่อนี้ปรากฏในแผนที่มาดาบาด้วยภาษากรีกคอยนี

 สถานที่ชื่อกิลกาลในคัมภีร์ไบเบิล 
 ในโยชูวา 4–5
ในโยชูวา 4:19 กิลกาลเป็นตำแหน่ง "ริมเขตเมืองเยรีโคข้างทิศตะวันออก" ที่ซึ่งชาวอิสราเอลตั้งค่ายทันทีหลังจากข้ามแม่น้ำจอร์แดน ที่นั่นพวกเขาได้ตั้งศิลาสิบสองก้อนเป็นอนุสรณ์ถึงเหตุอัศจรรย์ที่น้ำในแม่น้ำจอร์แดนหยุดไหลขณะพวกเขาข้ามแม่น้ำโยชูวา 4 จากนั้นโยชูวาจึงสั่งชาวอิสราเอลที่เกิดระหว่างการอพยพให้เข้าสุหนัต ณ ที่นี้ คัมภีร์ไบเบิลระบุสถานที่นี้ในชื่อว่า กิเบอัธหะอาราโลท แล้วจึงระบุว่าโยชูวาเรียกสถานที่นี้ว่ากิลกาลเพราะพระยาห์เวห์ตรัสกับโยชูวาว่า "วันนี้เราได้กลิ้ง (galoti) ความอดสูเพราะอียิปต์ไปให้พ้นเจ้าแล้ว"โยชูวา 5:9

นักวิชาการบางคนคาดว่าวงของหมู่ศิลาสิบสองก้อนเป็นสถานที่ศักดิสิทธิ์ (ที่ไม่มีชื่อ) ซึ่งถูกตำหนิในอาโมส 4:4 และ 5:5 และโฮเชยา 4:15Jewish Encyclopedia, Book of Joshua; Gilgal

 ที่อื่นในหนังสือโยชูวา 
"กษัตริย์แห่งโกยิมในกิลกาล" ได้รับการระบุชื่อว่าเป็นหนึ่งในกษัตริย์ 31 พระองค์ที่พ่ายแพ้ต่อโยชูวาโยชูวา 12:23 เมืองของพระองค์ถูกระบุโดย Eusebius ว่าเป็นที่ Jaljulia

"กิลกาล" ถูกกล่าวถึงในฐานะตำแหน่งบนชายแดนระหว่างเผ่ายูดาห์และเผ่าเบนยามิน ใกล้กับอดุมมิมโยชูวา 15:7

 ในหนังสือเฉลยธรรมบัญญัติ 
ในหนังสือเฉลยธรรมบัญญัติ 11:29–30 กิลกาลเป็นสถานที่ที่อยู่ตรงข้ามกับภูเขาเกริซิมและภูเขาเอบาล

 อ้างอิง 

 บรรณานุกรม 







 แหล่งข้อมูลอื่น 

 Dror Eydar, In the footsteps of ancient Israelite kings, September 18, 2013

หมวดหมู่:สถานที่ในคัมภีร์ฮีบรู
หมวดหมู่:หนังสือโยชูวา
หมวดหมู่:หนังสือเฉลยธรรมบัญญัติ
หมวดหมู่:หนังสือซามูเอล
หมวดหมู่:หนังสือพงศ์กษัตริย์
หมวดหมู่:หนังสือโฮเชยา
หมวดหมู่:ซามูเอล
หมวดหมู่:ซาอูล